### Beslutning

Godkendt.

### Sagsfremstilling

## Resume og sagens baggrund

Projekt Automatiseret Vagtplanlægning indgår i budgetaftalen for 2024. Projektet har vist sig vanskeligt at realisere og foreslås derfor sat i bero.

## Indstillinger

Direktøren indstiller, at

1. Projektet sættes i bero

2. Driftsreduktionerne på 375.000 kr. i 2024 og 750.000 kr. i 2025 og frem annulleres. Annulleringen finansieres af kassebeholdningen.

3. Anlægsbevillingen på 445.000 kr. i 2024 annulleres og tilføres kassebeholdningen.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Kalundborg Kommune skal jf. budgetaftalen for 2024 automatisere vagtplanlægning i ældreplejen. Projektet skal levere en besparelsen på 375.000 kr. i 2024 og 750.000 kr. i de følgende år. Der er afsat 445.000 kr. i anlægsmidler til køb af IT-løsningen. Kommunalbestyrelsen frigav anlægsbevillingen den 28. februar 2024.

Projektet blev igangsat som planlagt i januar 2024, men har vist sig vanskeligere at implementere end forventet. Det skyldes, at flere af leverandørens nøglemedarbejdere har forladt virksomheden, og virksomheden er i proces med at overdrage IT-løsningen til et nystartet firma.

Leverandøren har givet Kalundborg Kommune mulighed for at få overdraget den oprindelige kontrakt, på samme vilkår, til det førnævnte nystartede firma. Administrationen vurderer, at dette på nuværende tidspunkt vil være forbundet med betydelige risici og anbefaler derfor, at projektet sættes i bero. Årsagerne er uddybet i vedlagte bilag.

Administrationen har undersøgt alternative løsninger, men der findes ikke pt. leverandører på markedet, som kan levere en tilsvarende løsning. KMD arbejder på en løsning, som pt. testes i samarbejde med andre kommuner. Denne løsning vil muligvis kunne levere en del af besparelsen på et senere tidspunkt. Hvis projektet med fordel kan genoptages på et senere tidspunkt vil det kræve en genberegning af besparelsespotentiale samt en ny anlægsbevilling.

## Økonomiske konsekvenser

Driftsreduktionerne på 375.000 kr. i 2024 og 750.000 kr. i 2025 og frem annulleres. Annulleringen finansieres af kassebeholdningen.

Anlægsbevillingen på 445.000 kr. i 2024 annulleres og tilføres kassebeholdningen.

[adresse] bemærkninger er indarbejdet i sagen.

### Sagens forløb

27/05/2024 Direktionen
Anbefales.
19/06/2024 Økonomiudvalget
Anbefales.